ค่าเกล็ดเลือด ของผม สูง 452 และค่าเม็ดเลือดขาว 7.9% เป็นอะไรร้ายแรงไหมครับ
สวัสดีค่ะ ค่าเกล็ดเลือดปกติแล้วจะอยู่ประมาน 150,000– 450,000 ตัวต่อปริมาณเลือด 1 ลูกบากศ์มิลลิเมตร (150,000-450,000/mm3)การที่ค่าเกล็ดเลือดเกินมาเพียงเล็กน้อยคือน่าจะหมายถึง 452000 ดังกล่าวมา ไม่น่าจะเป็นอันตรายหรือต้องทำอะไรเพิ่มเติม ณ ขณะนี้ แพทย์อาจเลือกทำการติดตามอาการหรือเจาะเลือดซ้ำที่ประมาณ 3-6 เดือนส่วนค่าเม็ดเลือดขาว จะต้องดูค่ารวมทั้งหมด เปอร์เซ็นต์ดังกล่าวมาน่าจะเป็นแค่เปอร์เซ็นต์ของเม็ดเลือดขาวชนิดใดชนิดหนึ่ง ที่จะต้องรู้ชนิดของเม็ดเลือดขาวนั้นและค่าอ้างอิงของห้องปฏิบัติการด้วย แต่ส่วนใหญ่ถ้าสูงกว่าเกณฑ์แค่เล็กน้อย ไม่มีอาการปกติ คือสบายดี ก็น่าจะไม่ต้องทำอะไรเพิ่มเติม สามารถใช้วิธีการสังเกตอาการและเจาะเลือดซ้ำได้เช่นเดียวกันแนะนำการสอบถามผลและการแปลผลกับแพทย์ที่ส่งตรวจเลือดโดยตรงอีกครั้งค่ะ